Filemografi Shruti Haasan itu apa sih? Jelaskan dalam bahasa melayu ya

Shruti Haasan ialah seorang pelakon filem, komposer dan penyanyi India yang bekerja di industri perfileman Telugu, Hindi, dan Tamil. Dilahirkan dari keluarga Haasan yang berpengaruh, beliau ialah anak perempuan Kamal Haasan dan Sarika Thakur. Haasan memulakan kerjayanya sebagai penyanyi latar pada usia enam tahun dalam filem Tamil 1992 Thevar Magan. Beliau kemudian membuat penampilan kameo dalam filem dwibahasa Tamil-Hindi arahan bapanya Hey Ram (2000). Penampilan pertama Haasan ialah dalam filem Hindi arahan Soham Shah Luck (2009), di mana beliau memegang dua watak, seorang wanita yang menghadapi kematian saudara kembarnya. Beliau memegang watak utama dalam filem Anaganaga O Dheerudu dan 7aum Arivu; kedua-duanya dikeluarkan pada 2011 dan beliau memenangi Anugerah Penampilan Sulung Wanita Terbaik di Anugerah Filmfare Selatan ke-59. Keluaran berikutnya Oh My Friend (2011) dan 3 (2012) yang gagal meraih kejayaan komersial. Filem 3 melayakkan beliau menerima pencalonan untuk Pelakon Wanita Tamil Terbaik di Anugerah Filmfare Selatan ke-60. Titik permulaan tiba dalam kerja Hassan dengan filem Telugu paling berjaya arahan Harish Shankar Gabbar Singh (2012). Keluaran tersebut diikuti oleh beberapa filem yang berjaya seperti Balupu (2013) dan Yevadu (2014). Beliau menerima Anugerah Filmfare untuk Pelakon Wanita Telugu Terbaik pertamanya bagi penampilannya dalam filem Race Gurram (2014).

Pada tahun 2015, Haasan memegang watak utama dalam lima filem: Gabbar Is Back dan Welcome Back dalam bahasa Hindi, Srimanthudu dalam bahasa Telugu, dan Puli dan Vedalam dalam bahasa Tamil. Kecuali Puli, filem lainnya yang dikeluarkan meraih kejayaan komersial. Beliau menerima pencalonan untuk anugerah Pelakon Wanita Telugu Terbaik di Anugerah Filmfare Selatan ke-63 bagi persembahannya dalam filem Srimanthudu. Pada tahun berikutnya, beliau muncul dalam dua filem: Rocky Handsome dan Premam, pembikinan semula Telugu dari filem bertajuk sama 2015 berbahasa Malayalam, menerima kritikan atas lakonan Haasan sebelum dikeluarkan. Beliau menjayakan peranan seorang pensyarah kolej muda dengan pendekatan yang sedikit tegas terhadap pelajarnya. Pemnikinan semula ini mendapat sambutan positif, dan meraih keuntungan bernilai rata-rata. Filem Tamilnya Si3 yang ditunda tayangannya pada 2017; ia menerima kejayaan komersial.